Wankan Janaba((الغسل الجنابة)),a Musulunci shi dai wankan Janaba ba kamar wankan da muke yi ba ne na yau da kullun ba, shi yana da ka'idoji da yadda ake yin shi kamar yadda ya zo a littafan addinin Musulunci, kamar su Fiqhu da dai sauran su. Da farko dai mutum zai yi niyya, niyya kuwa tana farawa ne tun daga sanda ka dauki ruwanka mai Tsarki. Sannan zaka sami ruwa mai tsarki, idan abin da ruwan ya ke a ciki mai budadden baki ne sai a ajiye shi a bangaren hannun dama, idan kuma mai rufaffen baki ne sai a sashi a hannun hagu(kamar buta). Sai a fara da sunan Allah wato BISMILLAH (amma a zuci, saboda ba a ambaton sunan Allah a yayin da ake cikin bandaki). Sannan a wanke hannu kafin a fara komai sau uku (3) Sannan yana da kyau a sake yin niyya ace"Nayi niyyar yin wankan janaba, Farilla, domin na gusar da babbar dauda(نويت غسل الجنابة فرض رفع الحدث أكبر)." (ita ma niyyar a zuci.